Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 623/13/8802	Košice I, 25.3.2015
EEČ : 2-63-105-2015

U Z N E S E N I E

Trestná vec:	obvinený XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: kuchár
sa v skúšobnej dobe, určenej uznesením prokurátora Okresnej prokuratúry XXXXX I zo dňa 25.3.2015, spisová značka 4 Pv 623/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach na ul. Hlavná č. 92, v presne nezistenom čase dňa 04.03.2009 s úmyslom získať finančné prostriedky uzavrel so XXXXX, XXXXX XXXXX zmluvu o pôžičke č. 3103090092 na sumu 776,-€, ktorú sa zaviazal splatiť zvýšenú o príslušný poplatok v 12-tich mesačných splátkach po 78,-€, teda celkovo uhradiť sumu 936,-€ s dňom splatnosti do 20.02.2010, pričom v čase uzavretia zmluvy uviedol nepravdivé informácie nielen o svojom zamestnávateľovi, ale aj o svojej bonite, keďže zatajil iné existujúce záväzky a to úver od spol. XXXXX, XXXXX kde z úverovej zmluvy č. 269001408 zo dňa 05.12.2007 a úverovej zmluvy č. 367252407 zo dňa 20.03.2008 je dlžný celkovo 738,75 €, z čoho vyplýva, že už v čase uzavretia zmluvy bol dostatočne uzrozumený o svojej finančnej situácii a o svojich možnostiach, pričom po prevzatí finančných prostriedkov a po nepravidelných splátkach uhradil splátky vo výške 302,-€ a následne prestal plniť dohodnuté obchodné podmienky, čím takto poškodenej spol. XXXXX XXXXX spôsobil škodu vo výške 634,-€

Uznesením prokurátora Okresnej prokuratúry XXXXX I zo dňa 25.3.2015, spisová značka 4 Pv 623/13/8802, bola určená obvinenému skúšobná doba v trvaní 14 mesiacov.
Odôvodnenie:

	XXXXX prokuratúry XXXXX I uznesením zo dňa 13.01.2014 sp. zn. 4 Pv 623/13/8802, podľa § 216 ods. 1 Trestného poriadku podmienečne zastavila trestné stíhanie proti obvinenému XXXXX za prečin úverového podvodu podľa § 222 ods. 1 Trestného zákona, ktorého sa dopustil tak, že v Košiciach na ul. Hlavná č. 92, v presne nezistenom čase dňa 04.03.2009 s úmyslom získať finančné prostriedky uzavrel so spol. XXXXX XXXXX zmluvu o pôžičke č. 3103090092 na sumu 776,-€, ktorú sa zaviazal splatiť zvýšenú o príslušný poplatok v 12-tich mesačných splátkach po 78,-€, teda celkovo uhradiť sumu 936,-€ s dňom splatnosti do 20.02.2010, pričom v čase uzavretia zmluvy uviedol nepravdivé informácie nielen o svojom zamestnávateľovi, ale aj o svojej bonite, keďže zatajil iné existujúce záväzky a to úver od spol. XXXXX, XXXXX, kde z úverovej zmluvy č. 269001408 zo dňa 05.12.2007 a úverovej zmluvy č. 367252407 zo dňa 20.03.2008 je dlžný celkovo 738,75 €, z čoho vyplýva, že už v čase uzavretia zmluvy bol dostatočne uzrozumený o svojej finančnej situácii a o svojich možnostiach, pričom po prevzatí finančných prostriedkov a po nepravidelných splátkach uhradil splátky vo výške 302,-€ a následne prestal plniť dohodnuté obchodné podmienky, čím takto poškodenej spol. XXXXX XXXXX spôsobil škodu vo výške 634,-€.

	Podľa § 216 ods. 2 Trestného poriadku bola obvinenému určená skúšobná doba v trvaní 14 / štrnásť / mesiacov.

	Podľa § 216 ods. 3 Trestného poriadku bola obvinenému uložená povinnosť v skúšobnej dobe uhradiť poškodenej spol. XXXXX. XXXXX škodu vo výške 634,-€ v zmysle uznania dlhu zo dňa 12.12.2013.

	Uznesenie o podmienečnom zastavení trestného stíhania nadobudlo právoplatnosť dňa 21.01.2014, teda skúšobná doba plynula od dňa 22.01.2014 do 21.03.2015.

	V zmysle § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Po skončení skúšobnej doby bol vyžiadaný odpis z registra trestov, charakteristika z Obvodného úradu XXXXX, odbor všeobecnej vnútornej správy, podľa miesta trvalého bydliska obvineného, správa ohľadne toho, či sa voči obvinenému nevedie trestné stíhanie za skutok, ktorého by sa mal dopustiť v skúšobnej dobe podmienečného zastavenia trestného stíhania, ako aj správa od poškodenej spoločnosti, čo došlo k úhrade spôsobenej škody.
  
	Zo správ vyplýva, že obvinený nebol riešený priestupkovo, nevedie sa voči nemu trestne stíhanie a nebol ani odsúdený v priebehu plynutia skúšobnej doby podmienečného zastavenia trestného stíhania a poškodenej spoločnosti uhradil v plnej výške spôsobenú škodu. .

	Na  základe  týchto materiálov bolo preukázané, že obvinený počas skúšobnej doby podmienečného zastavenia trestného stíhania viedol riadny život a nedopustil sa trestnej činnosti, čím splnil podmienky na vydanie rozhodnutia o osvedčení sa.

Poučenie:
Proti tomuto uzneseniu je prípustná sťažnosť, ktorú je  možné podať do 3 dní odo dňa doručenia na Okresnú prokuratúru XXXXX I.
Sťažnosť má odkladný účinok. Právoplatnosťou   tohto   uznesenia   nastávajú   účinky  zastavenia  trestného stíhania. / § 217 ods. 4 Tr. 
poriadku, § 9 ods. 1 písm. e/ Tr.  poriadku / . 

Mgr. Jozef Stanko
prokurátor